Дмитрий Таюрский

Дмитрий Альбертович Таюрский (1963 елның 23 ноябре, Казан, Татарстан АССР, РСФСР, ССРБ) — совет һәм Россия галиме, физик, физика-математика фәннәре докторы (2001), профессор (2003). Фән һәм техника өлкәсендә Татарстан Республикасы Дәүләт премиясе лауреаты (2006). 2021 елның 23 декабреннән Казан университеты ректоры вазыйфаларын вакытлыча башкаручы. Россия Федерациясенең атказанган фән эшлеклесе (2025).

 Тормыш юлы 
Дмитрий Таюрский 1963 елның 23 ноябрендә Казанда туган. Әти-әнисе — физик Альберт Георгиевич (1939 елда туган) һәм радиофизик Галина Васильевна (1940 елда туган), Казан университеты доцентлары.

1980 елда В. И. Ульянов-Ленин исемендәге Казан дәүләт университетының физика факультетына укырга керә, анда теоретик физика кафедрасында махсуслаша. Университетны тәмамлаганнан соң, 1985 елдан 1988 елга кадәр шул ук кафедрада аспирантурада укый. 1989 елда Казан университетында «Түбән температураларда парамагнит кристалларда спин кинетикасы» темасына профессор Борис Кочелаев җитәкчелегендә диссертация яклый, физика-математика фәннәре кандидаты гыйльми дәрәҗәсен алаПарамонова Н. Таюрский Дмитрий Альбертович // Казанский университет, 1804—2004: биобиблиографический словарь / гл. ред. Г. Н. Вульфсон. — Казань: Издательство Казанского университета, 2004. — Т. 3: 1905—2004 (Н — Я). — С. 380—381. — 767 с. — ISBN 5746406058..

1988 елда гомуми физика кафедрасына күчә, анда 1991 елга кадәр ассистент булып эшли. 1992 елда доцент исемен ала. 1996 елда — Алманиядә Байройт университетында чакырылган галим, 1997—1998 елларда Япониядә Канадзава университетында чакырылган лектор була. 2001 елда Е. К. Завойский исемендәге Казан физика-техник институтында профессор Мурат Таһиров җитәкчелегендә «Сыек 3Не һәм диэлектрик ванфлеков парамагнетикларының магнит бәйләнеше» темасына диссертация яклап, физика-математика фәннәре докторы дәрәҗәсен ала. 2003 елда профессор исемен ала.

2008—2010 елларда — Казан (Идел буе) федераль университетының физик факультетының укыту эшләре буенча декан урынбасары, 2010—2012 елларда — КФУ физика институтының белем бирү эшчәнлеге буенча директор урынбасары, 2012 елдан иИнститутның гомуми физика кафедрасы мөдире булып эшли. 2015 елда Рияз Минзарипов урынына, мәгариф эшчәнлеге буенча университет проректоры булып эшли. Түбән һәм югары температураларда каты тән һәм квант сыеклыкларының магнетизмы, физика өлкәсендә конденсацияләнгән халәт һәм катлаулы системалар, нанофизика, тигез булмаган термодинамика мәсьәләре буенча эшләр авторы булып тора.

Илшат Гафуров заказлы үтерүгә карата шикләнеп, кулга алынганнан соң, 2021 елның 23 декабрендә Таюрский Казан университеты ректоры вазыйфаларын вакытлыча башкаручы итеп билгеләнәКФУга ректор вазифаларын башкаручы билгеләнде Татар-информ.

 Бүләкләр һәм мактаулы исемнәр 

 Татарстан Республикасының фән һәм техника өлкәсендә дәүләт премиясе (2006 ел) — «Ванфлеков парамагнетиклары физикасы» эшләре циклы өчен;
 Яшь галимнәр өчен Е. К. Завойский исемендәге премия (1998 ел);
 Татарстан Республикасының атказанган фән эшлеклесе мактаулы исеме (2019 ел);
 Россия Федерациясе югары һөнәри белем бирү мактаулы хезмәткәре (2011 ел);
 Сорос доценты (2000 ел).
 2025 ― Россия Федерациясенең атказанган фән эшлеклесе ― фәнни эшчәнлектәге казанышлары һәм күпьеллык намуслы хезмәте өчен Россия Президенты татарстанлыларны фәнгә һәм сәнәгатькә керткән өлешләре өчен бүләкләде. Татар-информ, 1.08.2025. 
 Шәхси тормыш 
Өйләнгән, кызы бар. Инглиз һәм япон телләрен белә.

 Искәрмәләр 

 Әдәбият 



 Сылтамалар 



 Шулай ук карагыз  



Төркем:Татарстанның атказанган фән эшлеклеләре
Төркем:Татарстанның фән һәм техника өлкәсендәге Дәүләт бүләге лауреатлары
Төркем:Россиянең шәрәфле югары һөнәри белем бирү хезмәткәрләре
Төркем:Физика-математика фәннәре докторлары
Төркем:XXI гасыр физиклары
Төркем:Россия физиклары
Төркем:ССРБ физиклары
Төркем:Әлифба буенча физиклар
Төркем:Әлифба буенча галимнәр
Төркем:Әлифба буенча шәхесләр
Төркем:Казанда туганнар
Төркем:Википедия:Замандашлар биографиясе
Төркем:1963 елда туганнар
Төркем:23 ноябрь көнне туганнар
Төркем:Физиклар
Төркем:Русиянең атказанган фән эшлеклеләре